উল্লেখ্য, পাঠানকোট কাণ্ডের পর বৈঠকটি বাতিল না করে পিছিয়ে দেয়া হয়৷ ভারতের পররাষ্ট্রদপ্তর সূত্রে বলা হচ্ছে যে, এই পরিস্থিতিতে ইসলামাবাদ আস্থাবর্ধক কোনো পদক্ষেপ না নিলে দ্বিপাক্ষিক বৈঠক হবে নিরর্থক৷ এক্ষেত্রে প্রধানমন্ত্রী মোদী কড়া অবস্থান না নিলে সংসদের আসন্ন বাজেট অধিবেশনে তাঁকে যে বিরোধীদের তীব্র সমালোচনার মুখে পড়তে হবে, তা নিয়ে কোনো সন্দেহ নেই৷ মোদী সরকার অবশ্য এ রকম কোনো ঝুঁকি নিতে আদৌ রাজি নয়৷